KISKŐRÖS VÁROS POLGÁRMESTERE


ELŐTERJESZTÉS
(a Képviselő-testület 2026. július 29.-i rendkívüli ülésére)


[bookmark: _Hlk226710740]TÁRGY:	A KISKŐRÖS, 2332 HRSZ-Ú, TERMÉSZETBEN KISKŐRÖS, BAJCSY-ZSILINSZKY ENDRE U. 102. SZÁM ALATTI KIVETT BEÉPÍTETLEN TERÜLET MEGNEVEZÉSŰ INGATLAN ÉRTÉKESÍTÉSRE TÖRTÉNŐ KIJELÖLÉSE


Kiskőrös Város Önkormányzata Képviselő-testületének az önkormányzati vagyonról, a vagyon hasznosításáról szóló 26/2012. (XII. 19.) rendelete (a továbbiakban: Vagyonrendelet) 12. § (4) bekezdés a) pontja alapján a nettó 10.000.000,- Ft egyedi értéket meghaladó vagyont értékesíteni a nemzeti vagyonról szóló 2011. évi CXCVI. törvényben (a továbbiakban: Nvtv.) foglaltak figyelembevételével, a Képviselő-testület általi kijelölést követően nyilvános versenytárgyalás útján lehet.

Az Nvtv. 3. § (1) bekezdés 18. pontja, az 5. §-a, valamint a Vagyonrendelet 4. §-a, valamint 8. §-a alapján az önkormányzati tulajdonú 2332 hrsz-on nyilvántartott 901 m2 térmértékű, kivett beépítetlen terület rendeltetésű, természetben Kiskőrös, Bajcsy-Zsilinszky u. 102. szám alatti ingatlan (a továbbiakban: Ingatlan) az Önkormányzat forgalomképes üzleti vagyonát képezi.

Az Nvtv. 7. § (2) bekezdése alapján a nemzeti vagyongazdálkodás feladata a nemzeti vagyon megőrzése, értékének és állagának védelme, rendeltetésének megfelelő, az állam, az önkormányzat mindenkori teherbíró képességéhez igazodó, elsődlegesen a közfeladatok ellátásához és a mindenkori társadalmi szükségletek kielégítéséhez szükséges, egységes elveken alapuló, átlátható, hatékony és költségtakarékos működtetése, értéknövelő használata, hasznosítása, gyarapítása, továbbá az állam vagy a helyi önkormányzat feladatának ellátása szempontjából feleslegessé váló vagyontárgyak elidegenítése.

Az Ingatlant az Önkormányzat sem a kötelezően, sem pedig a szabadon ellátandó feladatai ellátásához nem használja. A területrész folyamatos tisztántartása és gyommentesítése az Önkormányzat kiadásait növeli amellett, hogy az ingatlant nem hasznosítja.
Fentiekre tekintettel és a vagyongazdálkodás törvényben foglalt szempontjainak figyelembevételével indokolt az Ingatlan értékesítésre történő kijelölése.

A független ingatlanforgalmi szakértő véleményében az ingatlan forgalmi értékét 25.200.000,-Ft összegben határozta meg.

Az Nvtv. 14. § (2) bekezdése alapján a helyi önkormányzat tulajdonában lévő ingatlan értékesítése esetén az államot minden más jogosultat megelőző elővásárlási jog illeti meg.

A fentiek alapján javaslom, hogy a Képviselő-testület a határozat-tervezetben foglaltak szerint döntsön.

Kiskőrös, 2026. július 27.


Domonyi László sk.
polgármester





HATÁROZAT-TERVEZET

A Képviselő-testület
1) az önkormányzati vagyonról, a vagyon hasznosításáról szóló 26/2012. (XII. 19.) önkormányzati rendelet 12. § (4) bekezdés a) pontja alapján értékesítésre jelöli ki Kiskőrös Város Önkormányzata forgalomképes üzleti vagyonát képező, az ingatlan-nyilvántartásban Kiskőrös belterület 2332 hrsz-on nyilvántartott, 901 m2 alapterületű, kivett beépítetlen terület rendeltetésű, természetben Kiskőrös, Bajcsy-Zsilinszky u. 102. szám alatti ingatlant. 
2) felhatalmazza a polgármestert a önkormányzati vagyonról, a vagyon hasznosításáról szóló 26/2012. (XII. 19.) önkormányzati rendelet szerinti nyilvános versenytárgyalás lefolytatására azzal, hogy az ingatlan induló minimális értékesítési ára 25.200.000,-Ft.

Felelős: 	polgármester
Határidő: 	azonnal

